
1) început şi Sfârşit 


Destinul este o întrupare, 
a unui alt Timp, 
decât cel Etern al Nemuririi, 
care a reuşit, 
să ia forma Clipelor, 
irosite pe nedrept, 
în Fântâna secată a Cunoaşterii, 
şi a decis, 
în cele din urmă, 
să rămână încremenit, 
simultan, 

în întreaga multitudine de Forme, 
al căror Fond, 
să fie privirea în ansamblu, 
a Clipelor celuilalt Timp, 
aflat doar în Eternitatea fiecărei Clipe în parte, 
născând Iluzia Mişcării, 
alături de început şi Sfârşit. 

2) Unicitate 


Nu există Adevăr, 
care să nu poată avea un Opus, 
într-o Lume a Binelui şi Răului, 
decât Adevărul Absolut, 
ce nu se coboară aici, 
şi care este o faţă, 
a Lui Dumnezeu, 
ce nu va fi niciodată, 
creată, 

după chipul şi asemănarea, 

Omului mărginit, 
de logica bivalentă, 
odată ce reprezintă Nesfârşirea, 
prin Unicitatea sa. 

Iată de ce, 

Dumnezeu nu putea crea Omul, 
după chipul şi asemănarea Sa, 
iar cel care a făcut-o, 
nu poate fi un Dumnezeu adevărat. 

3) Imperfecţiunea Perfecţiunii 


Conştiinţa, 

este trandafirul al cărui ţepi, 
au o relevanţă mai mare decât petalele, 
fiindcă înţeapă de fiecare dată Greşeala, 
chiar şi dacă aceasta, 
aparţine propriei sale Creaţii, 
care nu poate fi perfectă, 
fiindcă Lumea în ansamblul ei, 
există numai prin, 

Imperfecţiunea Perfecţiunii, 
întâmplării Neîntâmplătoare, 
cum Totul, 

este un Hazard controlat, 
de Adevărul Absolut. 

4) Scopul de a crea Iluzia 


Libertatea, 

este un concept al Permisivităţii, 
în mod fals, 
fiindcă Totul, 

nu poate fi eliberat de propriul său Sine, 
decât dacă se autodistruge, 
şi totuşi, 

fără Iluzia Libertăţii, 

nu poate exista Iluzia Cunoaşterii, 

pe care pretindem, 

că o Conştientizăm, 

ca Realitate. 

Iată de ce, 

atunci când Evenimentul Primordial, 
a spart Oglinzile Paralele, 
ale Adevărului Absolut, 
al Marii Contemplări Universale, 
sau a Cunoaşterii în Sine, 
a făcut-o cu Scopul, 
de a crea Iluzia. 

5) Odată cu eliberarea de noi înşine 


Chiar dacă suntem Iluzie, 

Sensul nostru, 

este să tindem spre Adevăr, 

indiferent cui ar aparţine acesta, 

în Societatea de Consum, 

a Sfinţilor unor Icoane, 

ale Deşertăciunii, 

care ne propovăduiesc, 

o Lume de Apoi, 

al cărei Infern se află, 

pe Pământul întrupărilor noastre, 

efemere, 

al cărui adevărat Scop, 
îl cunoaşte, 

doar Adevărul Absolut, 

al Străinului Subconştient din noi, 

care ni-1 va desluşi, 

odată cu eliberarea de noi înşine. 

6) Mai aproape de Perfecţiune 


Rătăciţi, 

prin propriile noastre Urme, 
de dincolo de Timp, 
când ne reflectam, 

în Oglinzile Paralele ale Cunoaşterii, 
de dinainte de a se naşte Iluzia, 
prin Instinctul rămas neatins, 
fiindcă se reflecta, 
în interiorul nostru, 
şi nu în exterior ca şi Cunoaşterea, 
ale cărei Oglinzi s-au spart, 
născând Iluzia ei, 
încercăm să ne găsim, 
calea spre Absolut, 
fără să realizăm că astfel, 
aducem, 

din ce în ce mai aproape de Perfecţiune, 
Infernul acestui Lumi. 

7) Până la ultima sa picătură 


E-atât de multă Lumină Divină, 
în floarea sufletului tău, 
încât petalele Zâmbetului, 
îţi fac Răsăriturile să înflorească, 
pe fruntea unei Zile, 

ruptă din Marea Contemplare a Universului, 

care va rămâne, 

numai a noastră, 

pentru todeauna, 

scăldată de Energia Cosmică, 

a Prezentului Etern, 

prin care ne vom contopi, 

în Lacrima limpede a Iubirii, 

din care vom bea, 

Adevărul Absolut, 
până la ultima sa picătură, 
de Destin. 

8) Rămân mereu închise 


Orizonturi încarcerate, 
în Pustiurile de Cuvinte, 
ale înţelepciunii, 
cad greoi, 

peste trupurile Ochilor Orbi de Cer, 

care-şi deschid larg pleoapele Furtunilor de Vise, 

pe care ni le stârnesc, 

Clipele irosite de Singurătate, 
pe scenele pustii, 
ale Amintirilor din Viitor, 
unde nu mai joacă nici un Gând, 
oricât de neînsemnat ar părea, 
în faţa porţilor masive, 
ale Iluziilor Vieţii şi Morţii, 
care rămân mereu închise, 

Adevărului Absolut. 

9) Magia Viselor Primăverii 


Mi-am descoperit, 
rădăcinile Adevărului Absolut, 
răsfirate prin Ţărâna întrupării, 
abia atunci când am simţit, 
pentru prima oară, 
fiorii Iubirii, 

înfloriţi odată cu Magia Viselor Primăverii, 

din Ochii tăi de Cer, 

care nu putea fi explicată, 

de Gândurile surde, 

ale Destinului, 

care oricum nu ar fi auzit, 

întrebările noastre, 

răvăşite de Sângele înfierbântat al Cuvintelor, 
care se prelingea pe fruntea Eernităţii Clipei, 
în care vroiam să rămânem, 
pentru totdeauna. 

10) Timpul Singurătăţii 

Am căzut în Clipa, 
care ţi-a închis porţile, 

Iubire, 

fără să mai am puterea, 
să întreb, 
de ce?, 

după ce a alergat cu mine, 
de mine însămi, 
către capătul unui Univers, 
al Disperării, 

din care am primit în fiecare zi, 
câte o porţie amară, 
din Timpul Singurătăţii, 
pe care nici Cimitirele de Cuvinte, 
nu-1 mai căutau, 
vreodată, 

la terapia intensivă a Speranţelor, 
unde se afla în comă profundă, 
de mai bine de o Eternitate. 

11) Şi-a văzut pentru prima oară Umbra 


Câte poduri de Vise, 
mai trebuie să traverseze Sufletul, 
până când îşi va regăsi liniştea, 
avută în Amintirile Viitorului, 
de care s-a rătăcit, 
prin propria sa naştere?, 
atunci când şi-a văzut, 
pentru prima oară Umbra, 
în Ochii de Cer ai Luminii Divine, 
unicii prin care puteam vedea, 
şi acum, 

Adevărul Absolut, 
al Iubirii, 

dacă nu ne-ar fi acoperiţi, 

de vălul opac, 

al Iluziilor Vieţii şi Morţii. 

12) Primită în dar de la Marea Contemplare Universală 


Existenţa, 

şi-a tăiat venele Cuvintelor, 
din care au ţâşnit, 
sângele incolor al înţelesurilor, 
ce nu avea corespondent, 
în nici unu dintre lucrurile pe care le cunoaştem, 
ca fiind supusele Lumii, 
iar pentru a le clădi pe toate acestea, 
a trebuit să-şi găsească un Sens, 
pe care încă crede că l-a aflat, 
în Iluziile Vieţii şi Morţii noastre, 
după ce a dat naştere, 

Evenimentului Primordial, 
care să-i spargă, 

Oglinda Cunoaşterii Adevărului Absolut, 
al Nemuririi, 
primită în dar, 

de la Marea Contemplare Universală. 

13) Ce sălăşluiesc în noi şi prin noi înşine 


Nu există Iluzia unui Sine, 
cum suntem noi, 
care să nu fie copia identică, 
al unui alt Sine, 
ce există, 

pe Lumea Adevărului Absolut, 
al Nemuririi, 
şi care ne aşteaptă, 
cu Orizonturile pline de Iubire, 
să-şi reîntregească, 

Sensul pentru care a fost lăsat, 
de Marea Contemplare Universală, 
a Energiilor Cosmice, 
a Spaţiilor şi Timpilor, 
ce sălăşluiesc în noi şi prin noi înşine. 

14) Ne va împărtăşi Pacea cu noi înşine 

Atunci când vom rupe, 
talazurile Iluziilor Vieţii şi Morţii, 
întreg Oceanul din noi, 
care va vui a Libertate, 
se va revărsa credincios, 

Universului Iubirii, 
în care nu a putut ajunge până atunci, 
peste Tărâmul Adevărului Absolut, 
unde unica strălucire, 
va fi întunericul orbitor al Luminii Divine, 
care ne va împărtăşi Pacea cu noi înşine, 
pe malurile râului fără sfârşit al Iubirii, 
care ne va spăla Tălpile Clipei Eternităţii, 
în care ne vom afla, 
pentru veşnicie. 

15) înţelepciunea Nemărginită a Energiei Cosmice 


Numai din întunericul profund, 
vei afla Iluminarea, 

Luminii Divine, 

care va aduce Pacea fără de sfârşit, 
a luptătorului din tine, 
cu Iluziile Vieţii şi Morţii, 
ce încă mai cred, 
că ţi-au schimbat Menirea, 

Adevărului Absolut, 

al Marii Contemplări Universale, 

care te-a lăsat în pustietatea Gândurilor acestei Lumi, 

să binecuvântezi, 

Finitul alături de Infinit, 

Jertfa alături de Onoare, 

Fericirea alături de Suferinţă, 

pentru ca înţelepciunea Nemărginită a Energiei Cosmice, 
a Timpilor şi Spaţiilor, 
să se răsfrângă şi asupra, 

Inconştientului ce se vroia Conştient. 

16) Spre Pacea şi Liniştea Eternităţii 


Erau atât de încremenite, 

Timpul şi Spaţiul Ochilor tăi de Cer, 
încât au cerut, 

Luminii Divine a Cuvântului Primordial, 
să dezlege Energia Cosmică a Gândului, 
din care să rodească, 

Apa Nemuririi, 
pe care să o bem, 
picătură cu picătură de Fericire, 
pe care să plutească, 
florile de Lotus ale Iubirii, 
împreună cu noi, 
printre valurile înţelepciunii, 
pe care să le dăruim, 
spre Pacea şi Liniştea Eternităţii, 
Adevărului Absolut al Sufletelor noastre. 

17) Ochii Lacrimilor de Cer 


Mănuşi însângerate, 
purtate, 

de Apusul Cimitirelor noastre de Cuvinte, 
peste mâinile Zidurilor, 
care ne despart, 

Privirile grele şi însingurate, 
ale întunericului, 
rece şi perfid, 

prin care nu ne mai puteam atinge, 

nici un Sentiment, 

oricât de neînsemnat, 

ar fi fost acesta, 

în Ochii Lacrimilor de Cer, 

ai unei Amintiri. 

18) Rouă Cimitirelor de Cuvinte 


E atâta poezie, 
în ridurile săpate, 
de tristeţea Amintirii, 
printre trandafirii muşcaţi, 
de Cerul Sentimentelor, 
din Privirea ta, 
încât până şi Lacrimile, 

Oceanului Singurătăţii, 
ne-au secat, 

pe rouă Cimitirelor de Cuvinte, 
băută în cănile de pustiu, 
care acum, 
ni se sparg, 
la tâmplele unor Vise, 
unde se făcea că am fi alături, 
de Eternitatea Clipei, 
regăsită în Amintirile Viitorului din noi, 
pe care ni le-au pierdut Iluziile Vieţii şi Morţii, 
la crâşma Hazardului unei Predestinări, 
pentru totdeauna. 

19) Şinele Său ar fi Iubire? 


Aş avea atât de multe să îţi spun, 
despre Libertatea de a fi, 
a Predestinării, 
încât mi-e teamă, 

să nu supăr Iluziile Vieţii şi Morţii, 
ce ne-au zăvorât porţile Nesfârşirii, 
Privirilor, 

lăsându-ne să credem, 
în Păcatele Originare, 
ale neputinţei unui Dumnezeu, 
care n-ar fi trebuit, 
să lase greşeala de a Iubi, 
ca fiind un Rău al acestei Lumi, 
odată ce el ne spune, 
că Şinele Său, 
ar fi Iubire? 

Dar noi, 

care n-avem voie să iubim, 
întotdeauna, 

Adevărul Absolut, 

al Străinului Subconştient din noi, 

ce suntem? 

20) Electricitate 


Ţărână din Ţărână, 

Lacrimă din Lacrimă, 

Durere din Durere, 

Joc din Măsluire, 

Adevăr din Minciună, 

Iubire din Ură, 

ne dăruiesc Iluziile Vieţii şi Morţii, 
pe străzile prăfuite ale Clipelor, 
irosite pe Nimicul, 
din buzunarele Timpului, 
Destinului nostru, 
pierdut în prăpăstiile adânci, 
ale Deşertăciunii, 

unde ni s-a rănit Adevărul Absolut, 
al Străinului Subconştient, 
prin cioburile Oglinzilor Paralele, 
ale Unui Dumnezeu, 
narcisist, 

ce ar fi vrut să fugă de Singurătate, 

răstignindu-ne pe noi, 

pe stâlpii Păcatelor Originare, 

creaţi ca să mintă, 

că ar susţine firele de electricitate, 

ale Luminii Divine, 

ce sunt conectate, 

la fiecare casă a întunericului, 

unde încă ar mai exista Suflete, 

care să iubească. 

21) Nu poate exista fără noi 

Aripi de Cuvinte, 
decăzute din drepturile Cerului, 
părăsesc frânte altarele Zborului, 
la care am învăţat să murim, 
cu fiecare Clipă, 
dezrădăcinată din Eternitatea, 
unei Iubiri, 
din trupul căreia, 
am fost răpiţi, 
undeva-cândva, 
de Durerea atât de Singură, 
a unui Dumnezeu, 
încât avea nevoie, 
de Zâmbetele noastre, 
pe care să le încremenască, 
în Ochii împietriţi, 
ai Iluziilor Vieţii şi Morţii, 
care şi acum îşi caută în zadar, 
Fericirea, 

ce nu-şi va putea regăsi, 
niciodată, 

Iubirea, 

care nu poate exista, 
fără noi. 

22) Capcana unei Iluzii a Fericirii 


îţi mai aminteşti Eternitate, 

când mi-ai spus, 

cât de adânc poate muri, 

Răsăritul Sângelui, 

Adevărului Absolut, 
din venele Universului, 
ce cade în capcana, 
unei Iluzii a Fericirii?, 
ce-şi clădeşte palate întregi de Promisiuni, 
cu mistria întunericului, 
ce pare a-şi fi pierdut Norocul, 
la loteria unui Destin al Nimănui?, 
care înşelase Lumina Divină a Privirii tale, 
cu Cimitire întregi de Cuvinte, 
care nu mai aveau, 
nici o valoare, 
înaintea Iubirii, 
care nu poate primi scuze, 
din partea nici unui Vis, 
care a părăsit-o. 

23) Fără să ne amintim cu adevărat 


Fântânile secate de Gândurile părăsite, 
ale unei Amintiri, 

scrijelesc cu unghiile descărnate ale Zilelor, 
mormântul Adevărului Absolut, 
al Străinului Subconştient, 
al Iubirii, 

în care încă mai speră, 
să poată găsi, 

mirodeniile caravanelor de Priviri, 
care ni s-au pierdut, 
în deşertul Ochilor de Cer, 
devenit tărâmul de nepătruns, 
al Iluziei Morţii, 
în care, 
ne-am regăsit, 
pe moment, 

Amintirea Viitorului, 
fără să ştim, 
cu adevărat, 
cine anume suntem, 
am fost sau vom fi, 
vreodată. 

24) De pe tărâmurile Infernului 


Plouă cu orgolii, 
peste imensitatea Nefericirii, 
unde Lacrimile întrebărilor, 
nu primesc niciodată răspunsurile, 

Iubirii, 

prelinsă pe frunţile încruntate ale unor Vise, 
care o confundă, 

cu sudoarea Iluziilor Vieţii şi Morţii, 
pe care ne-o beau Destinele, 
în cănile de pustiu ale Drumurilor, 
ce străjuiesc mereu, 

Cimitirele de Cuvinte, 

pe care le adresăm zilnic, 

falsei Fericiri, 

de pe tărâmurile Infernului, 

despărţit de Adevărul Absolut, 

al Străinului Subconştient, 

pe care nu-1 vom cunoaşte niciodată, 

în această Existenţă. 

25) Ziduri ruinate de Cuvinte 


însoţit de mine însumi, 
mă îndrept, 

către Adevărul Inimii tale, 
încercând să-i desluşesc, 

Lacrimile Zilelor, 

care strigă surd către Iluzia Mântuirii, 
din noi, 

să se facă Lumină Divină, 
pe drumurile prăfuite ale întunericului, 
pe care le traversăm, 
căutându-ne cu înfrigurare, 

Ţărmul Iubirii, 
pe valurile reci şi indiferente, 
ale Iluziilor Vieţii şi Morţii, 
pe crestele cărora, 
încă ne mai pluteşte în derivă, 
barca Destinului, 
ale cărei vâsle, 

le-am pierdut în Oceanul fără margini, 
ale Zidurilor ruinate de Cuvinte, 
pe care ni le-a adresat zilnic, 
Deşertăciunea. 

26) Gardianul Suferinţei 


Ne-am întrupat în carnea Cuvântului, 
sperând la cărămizile unei fraze, 
întreaga Iluzie a Vieţii şi Morţii, 
ce ne-a fost dată, 
să o respirăm, 

stând sub ghilotina întâmplării Neîntâmplătoare, 
a unui Destin, 

rupt din Singurătatea Nemuririi, 
a unui Dumnezeu, 

care ne-a dăruit îndeajuns de multe Păcate Originare, 

încât să nu le mai poată duce, 

nici unele din Clipele noastre, 

irosite pe nedrept de Timpul, 

care abia a devenit, 

gardianul Suferinţei. 

27) Tren de Zile 


Obosit de-atâta zăpadă, 
de înţelesuri glaciare, 
am încercat să sparg gheaţa trupului, 
Iubirii,, 

care stătea încremenită, 
înaintea Trenului de Zile, 
vrând să se sinucidă, 
pe calea ferată a Destinului nostru, 
unde era cât pe ce să o calce, 
roţile Zorilor Despărţirii, 
de noi înşine, 
care ne inundau, 
din ce în ce mai apăsător, 

Destinul, 

până când am înţeles, 

că întreg sângele Orizonturilor, 

ni se scurse pe frunţile Privirilor, 

căzute în podurile palmelor Singurătăţii, 

pe care nu mai traversau, 

nici unele dintre Cuvintele, 

pe care le adresam, 

deseori, 

Iubirii. 

28) Trafic de influenţă şi abuz de putere 


Zbor de plumb, 
primit în dar, 
de la Păcatele Originare, 
ce nu vor să trecem, 
peste noi înşine, 

desfăcându-ne larg aripile Libertăţii, 
Cuvântului Facerii, 
izgonit din Paradisul, 

Liberului Arbitru, 
în Infernul Iluziilor Vieţii şi Morţii, 
pe care suntem obligaţi să-l întreţinem, 
cu toate suferinţele şi greşelile noastre, 
fără de care, 

Lumea bolnavă, 

după mila unui Dumnezeu corupt, 
care face trafic de influenţă şi abuz de putere, 
cu Lacrimile din Icoanele Sufletelor noastre, 
n-ar mai exista. 

29) Pentru cămaşa unei Iubiri 


Zaruri de Sentimente înpietrite, 

aruncate în grabă, 

pe cimentul rece al Cuvintelor, 

călcate de paşii istoviţi ai unor Amintiri, 

ce-abia mai pot să înainteze, 

către noile Vise, 

pe care le ţes, 

Răsăriturile însângerate ale Singurătăţii, 
pentru cămaşa unei Iubiri, 
pe care ar dori să o purtăm 
dincolo de Timp, 
la altarul Eternităţii Clipei, 
pe care ne-o va dărui, 

Adevărul Absolut, 
al Străinului Subconştient, 
după ce va reuşi să ne elibereze, 
de sub povara, 

Iluziilor Vieţii şi Morţii. 

30) întunericul unui Dumnezeu orbitor 


De când existăm, 
în Cuvânt, 

trebuie să ne ascundem, 
de frazele care ne-ar reprezenta, 

Iubirea, 

Străinului Subconştient, 
al Adevărului Absolut, 
care sălăşluieşte, 

în sângele ofilit de Genele unui Dumnezeu, 

al Singurătăţii, 

trandafirilor Existenţei, 

care ne înţeapă Amintirile Viitorului, 

cu noi înşine, 

ce nu vom şti, 

nicidodată, 

cât de multă sfinţenie, 
şi Lumină Divină a Iubirii, 

putem fi, 

alături de masca mortuară a Lumii, 
sculptată din gheaţa, 

Păcatelor Originare, 
care ne-au fost dăruite, 

de Oglinzile trucate ale Iluziilor Vieţii şi Morţii, 
pentru a ilumina cu suferinţele noastre, 
întunericul unui Dumnezeu orbitor, 
numai prin noi înşine. 

31) Prostituţie intelectuală 


Litere de foc ard averile Cuvintelor, 
punându-le să cerşească îndurare, 
fiecărei Zile, 
pe care au îngânat-o, 
cu energiile Iluziilor Vieţii şi Morţii, 
pe care le stăpânesc, 
de dinainte de a primi Timpul, 
ca argat pe domeniile lor, 
transformate în Lumea, 

Societăţii de Consum, 
atât de multă Moarte, 
pe care o trăim, 
încât până şi Clipele, 
irosite în van, 
ale Credinţelor imaginare, 
au decis să nu se mai supună, 
cărnii Viselor perfide, 
ale Prostituţiei intelectuale. 

32)Adevărata Mântuire 


Florile Zâmbetelor, 
din vaza Privirilor noastre, 
au ajuns să se ofilească, 
sub răceala Cimitirelor de Cuvinte, 
pe lângă care ne plimbam, 

Fericirea, 

Străinului Subconştient, 
al Adevărului Absolut, 
ce nu vroia să înţeleagă, 
depărtarea dintre Timpul, 
care-şi irosea Clipele pe nimic, 
şi Eternitatea din Ochii de Cer, 
ai Seninului, 
din care ne croiam, 

cămaşa Zilelor ce urma să le adăpostim, 

în Focul Sacru al Legământului cu Moartea, 

în care ne regăseam, 

adevărata Mântuire, 

de noi înşine, 

iubind. 

33) Iluziile Visului 


Lacrimile Destinului Stelei, 

Străinului Subconştient, 

al Adevărului Absolut, 

din Inimile Gândurilor, 

vor să ne spele de Iluziile Visului, 

căzut în mocirla întrupării, 

despre care credem, 

că ar da strălucire întunericului, 

ştergându-i praful Uitării, 

cu mătura falsă, 

a Cuvântului Facerii, 

dar uităm adesea, 

de Iluzia Morţii, 

al cărei Non-Sens Existenţial, 

este să reducă totul, 

la Cimitirele de Priviri, 

care ne iscodesc, 

pe străzile dezmăţului de Clipe, 

ale Vieţii noastre. 

34) Redus la o Clipă 


Oare de ce Lumina Divină, 
ne-a lăsat Paşii temuţi, 
ai Iluziilor Morţii, 

să ne înveşmânte cu energiile lor false, 
legământul, 
pe care orice suflet, 
ar trebui să-l aibe cu Iubirea, 
al cărei întuneric, 
este mai strălucitor, 
decât toate Frumuseţile, 
şi Măreţiile orbitoare, 
ale Universului ştiut de noi, 
vreodată, 

al cărei Timp Etern, 

redus la o Clipă, 

se măsoară doar în Dragoste, 

faţă de Steaua Luminii Divine, 

a cărei strălucire, 

este de dinainte de Destin, 

Lacrima Adevărului Absolut, 

care se va prelinge, 

şi pe feţele Destinelor noastre, 

undeva-cândva, 

lăsându-ne să-i bem, 

întreaga energie a Universului, 

pentru a ne identifica, 

cu Amintirea Viitorului nostru. 

35) Visele Viitorului 


Ferestre de Amintiri, 
zac sparte, 

pe asfaltul Iluziilor Vieţii şi Morţii, 
în cioburile cărora ne tăiem Destinele, 
care trec abătute şi grav bolnave, 
pe străzile Deşertăciunilor, 
pline de catedralele somptuoase, 
ale Crimelor Non-Sensului Existenţei, 
din care suntem obligaţi, 
să ne croim, 

Visele Viitorului, 
după chipul şi asemănarea, 
Suferinţelor şi Amăgirilor, 
noastre. 

36) într-un alt Spaţiu şi Timp 


Rădăcini amare 
slujesc Credinţele debusolate, 
ale crimei de a exista, 
liberi şi nepăsători, 
faţă de Iluziile Vieţii şi Morţii, 
care ne leagă Ochii Conştiinţei, 
cu perdelele Suferinţelor, 
în spatele ferestrelor Amăgirii, 
străjuite cu gratiile unor Vise, 
care ne ţin captiv, 

Străinul Subconştient, al Adevărului Absolut, 
unicul în măsură să ne spună, 
povestea netrucată a Destinului nostru, 
de dinainte de Lumea Iluziei, 
când existam într-un alt Spaţiu şi Timp, 
în Amintirea Viitorului nostru. 


45 



SORIN CERIN 
- ÎNCEPUT SI SFÂRSIT- 

9 9 

-poeme filosofice- 


37) O faţă a Luminii Divine 


Iluzia ne desluşeşte Moartea şi Viaţa, 
cu un chip atât de deformat, 
în Oglinzile paralele ale Cunoaşterii, 
încât Sinceritatea, 
ajunge să folosească, 
doar Cimitire de Cuvinte, 
atunci când vrea să atingă, 
fruntea plină de Stelele Clipelor, 
ce par a fi irosite de Existenţă, 
din sufletul Timpului, 
care este cernut, 
prin sita deasă a Iluziei, 
atât de profund, 
încât ne apare, 
ca fiind cu totul altceva, 
decât ce este el în realitate, 
o Energie, 
la fel ca şi Moartea, 
ce este o faţă a Luminii Divine, 
prin care ajungem, 
să ne Conştientizăm pe noi înşine. 

38) Apare ca fiind Realitate 


Conceptul nostru despre Existenţă, 
este reflectarea înşelătoare, 
a Energiilor cosmice, 
în Oglinzile Paralele sparte, 
ale Cunoaşterii, 
prin care primim darul Iluziei, 
ce ne apare ca fiind Realitate, 
pe spatele gârbovit al Destinului, 
care la rândul lui, 
este o frântură de Energie, 
care ne este asmiliată, 
de Lumina Divină a Conştiinţei Universale, 
nouă, 

şi care la rândul ei, 
se reflectă, 

alături de ceea ce credem a fi Realitate, 
în cioburile care au mai rămas, 
din Cunoaştere, 

dezvăluindu-ne Iluzia Vieţii şi Morţii. 

39) Pentru împlinirea Singurătăţii Nemuririi 


Ziduri de înţelesuri, 
nu vor desluşi niciodată, 

Porţile pierdute, 
ale Sensurilor Existenţiale, 
pe care Adevărul Absolut, 
al Divinităţii Luminii, 
l-a desluşit Conştiinţei Universale, 
în Oglinzile paralele ale Cunoaşterii, 
înainte ca acestea să fie sparte, 
de Evenimentul Primordial, 
al Iluziei, 
care a ajuns, 

să ne clădească şi Lumea noastră, 

Suferinţă cu Suferinţă, 

pentru împlinirea Singurătăţii Nemuririi. 

40) îşi trag seva amară 


E atât de multă pace, 
între Coşmarurile acestei Existenţe, 
încât până şi Lacrimile, 
au devenit, 

Oceane de Iubiri, 
pe care navighează Decepţiile, 
unei Lumi a Nimănui, 
din care fântânile Viselor, 
îşi trag seva amară, 
a Apei Iluziilor Vieţii Morţii, 
pe care o bem, 
în cănile de pustiu, 
ale Destinelor. 

41) Fiind unica 


Urmele întunericului, 
aduc mai multă Lumină Divină, 
decât Luxul Orbitor, 
al Catedralelor de Vanităţi, 
prin care poposesc, 

Icoanele false ale Virtuţii, 
la care trebuie să ne închinăm, 
Eternităţile Clipelor, 
ucise de un Timp, 
ce nu este al lor, 
ci al Iluziilor Vieţii şi Morţii, 
care nu a aparţinut, 
niciodată, 

Iubirii, 

pe care o ţine cât mai departe, 
de paşii Destinului nostru, 
fiind unica, 

ce ne poate desluşi Adevărul Absolut, 
despre adresa Străinului Subconştient, 
care mai sălăşluieşte în noi înşine. 

42) Lustragiii acestei Lumi 


E atâta Moarte, 
în fiecare fărâmă de Viaţă, 
încât Iluzia, 

nu a găsit nimic mai semnificativ, 
decât pe acestea, 
ca să le pună, 

pe lista de priorităţi a Existenţei, 

care-şi priveşte chipul, 

în Oglinzile Paralele ale Compromisului, 

cu sine însăşi, 

care ne obligă Destinul, 

să le lustruiască, 

cu noi înşine, 

cât timp vom fi, 

Lustragiii acestei Lumi, 

ce-aşteaptă abătuţi, 

la colţurile străzilor Nimănui, 

pantofii de lux ai Religiilor, 

pe care nu trebuie să rămână nici o pată, 

din mocirla Suferinţelor noastre, 

peste care trec, 

pentru a-şi hrăni cu ele, 

Păcatele Originare, 

adevăraţii gardieni ai Deşertăciunii. 

43) Fardurile Absurdului 


Naşterea este o repetiţie a Deşertăciunii, 
pe scena prăfuită de Zilele, 
ce-şi plâng de milă, 
spectatorii, 

siliţi să-şi urmeze Destinele, 
la piesa plină de Coşmaruri, 
jucată de Iluziile Vieţii şi Morţii, 
în cinstea Suferinţelor, 
care plătesc, 

cu Lacrimile Singurătăţii, 
dezmăţul unui Infern, 
căruia îi aparţin, 

Clipele noastre irosite, 
pe fardurile Absurdului. 

44) Tăriile beţiei zborului 


Până şi de pe urmele penelor, 
unor Zile, 

s-au şters Tăriile beţiei zborului, 
către Stelele alcoolice, 
ale Timpului Crâşmei de înţelesuri, 
unui Univers al Nimănui, 
ce au căzut, 

în şanţurile pline de mocirla întrupărilor, 
din Ochii de Cer ai Furtunilor, 
Adevărului Absolut, 
al Străinului Subconştient, 
ce tună şi fulgeră, 
în turlele Bisericilor de Cuvinte, 
la care ne închinăm greşit, 
veşmintele Sentimentelor, 

Iluziilor Vieţii şi Morţii, 
făurind Religii, 
ale unei Iubiri, 

pe care nu o vom cunoaşte Niciodată. 

45) Fericire fără Suferinţă 

Palmele Orizonturilor, 

Iluziilor Vieţii şi Morţii, 
cerşesc Sângele Răsăriturilor şi Apusurilor, 
pe care să-l bea în cănile de pustiu, 
ale noilor Zile, 

furate din Amintirile Viitorului, 
pe care le compromit, 
în Ochii Singurătăţii Nemuririi, 
afirmând că ar fi atât de abătute, 
încât şi acum, 
îşi caută Trecutul, 

rupt din Calendarul Suferinţei unei Lumi, 
care ar aparţine, 

numai Iubirii unei Deşertăciuni, 
care ne alungă de fiecare dată, 

Străinul Subconştient, 

al Adevărului Absolut, 

în negurile din Nemărginirile nemângâiate, 

ale Sufletelor noastre, 

pe motiv, 

că ar susţine, 

că şi dincolo de Timpul fals, 
al Oglinzilor Paralele ale Iluziilor, 
ar exista Nemurire fără Singurătate, 
şi Fericire fără Suferinţă. 

46) Irosite unui Timp al Iluziei 


Profeţiile Lacrimii gânditoare, 
a Necuprinsului, 

Adevărului Absolut, 
al Străinului Subconştient, 
ne lasă libertatea, 

să ne depărtăm de catedralele Vanităţilor, 
pline de sudoarea crimelor, 
care au rănit Istoriile unei Lumi, 
a Clipelor irosite, 
unui Timp al Iluziei, 
pentru care se luptă, 

Steaua Amintirii Viitorului, 
adevăratei Vieţi Veşnice, 
din Moartea ce este cu totul altceva, 
decât Iluzia despre ea, 
a cărei Lumină Divină a întunericului, 
e mai strălucitoare, 
decât cel mai orbitor Dumnezeu, 
pe care ni-1 poate închipui Suferinţa, 
sculptată după chipul şi asemănarea Lui, 
pentru a ne fi dăruită nouă. 

47) Pe sufletele Iubirii noastre 

Cât de apăsătoare, 
poate fi Lacrima Zidului, 
care desparte Urmele Amintirilor, 
de Paşii Cuvintelor, 
care le-au dat viaţă, 
în Zodiile fără Zile, 
din care ne-am făcut, 

Promisiuni pe care le-am colorat, 

cu Sentimentele atâtor trăiri, 

încât până şi Curcubeul Viselor, 

s-ar fi simţit prea sărac, 

de-atât de multă intensitate şi diversitate, 

a Luminii Divine, 

a Străinului Subconştient, 

al Adevărului Absolut, 

pe care o desenam, 

pe sufletele Iubirii noastre. 

48) De când am căzut 


M-am întâlnit cu Zeiţa Timpului, 
la răscruce de mine, 
ca să o întreb, 
câtă Eternitate, 
mi s-a ofilit, 

pe fruntea Iluziilor Vieţii şi Morţii, 
de când am căzut, 
sub forma Lacrimii, 
unui Cuvânt al Facerii, 
pe care nici un înţeles, 
nu vroia să-l recunoască, 
în fraza sa, 
la care mi-a răspuns, 

arătându-mi adresa Străinului Subconştient, 

al Adevărului Absolut, 

care locuia acolo, 

doar de o frântură de Clipă, 

din Eternitatea Timpului Cosmic, 

al Iubirii, 

care m-a zămislit, 

şi care va fi acolo, 

pentru totdeauna. 

49) Ni se dădea cu raţia 


Răpus, 

de Zidurile grele ale Depărtărilor, 
dintre Bisericile Cuvintelor, 
pe care ni le-am rostit, 

Eternităţii Sentimentelor, 
care se ascundeau atât de adânc, 
în fântânile secate, 
ale sufletelor noastre, 
încât până şi Apa, 

Iluziilor Vieţii şi Morţii, 
ni se dădea cu raţia, 
unei Suferinţe, 
al cărei sens era, 
că doar Iubirea, 
poate înfrânge Deşertul, 
care ne usca Privirile, 
sub soarele arzător, 
al Deşertăciunilor atunci când, 
Străinul Subconştient, 
al Adevărului Absolut, 
ne-o cerea. 

50) Aceluiaşi Dumnezeu inconştient 


Părăsiţi de Visul, 
unui Dumnezeu inconştient, 
a cărui Creaţie a rămas de izbelişte, 
încercăm, 

să ne croim propriul Paradis, 
aflând cu stupoare, 
că în reţeta facerii acestuia, 
intră atât de mult Infern, 
încât Lumea noastră, 
nu l-ar putea duce, 
motiv pentru care, 
i-am jurat credinţă, 
aceluiaşi Dumnezeu inconştient, 
ştiind câte a îndurat, 
pentru colţul de Paradis, 
din interiorul Infernului, 
pe care ni l-a creat, 
ca să existăm, 

doar fiindcă se simţea atât de singur, 
în imensitatea Nemuririi Sale? 

51) Aripi de Ceruri 


Vrăjit de Ochii bolţii înstelate, 
a Inimii tale, 
am decis să zbor, 
peste Orizonturile pleoapelor, 
care ni se deschid, 
odată cu porţile Cuvintelor, 
a căror rugină, 

a început să ningă cu întrebări, 
peste Visele troienite cu Eternitate, 
ale căror Aripi de Ceruri, 
tocmai ni se deschiseră, 
ca să putem zbura, 
liberi peste noi înşine, 
până când vom rămâne, 
pentru todeauna, 
în Steaua Destinului, 
din Amintirile Viitorului, 
Nemuririi. 

52) Primul şi cel din Urmă Altar 


Nu există măreţie mai mare, 
decât frumuseţea şi pacea, 
întunericului Luminii Divine, 
la care se închină Eternitatea, 
de dinainte de orice Creaţie, 
fiind Energia Cosmică Primordială, 
a Gândului, 
din Cuvântul Facerii, 

Iubirii, 

la care ni s-au închinat îngerii, 
Sufletelor noastre, 
considerând-o, 

Primul şi cel din Urmă Altar, 
al Adevărului Absolut, 
al Existenţei. 

53) Dumnezeul Răstignirilor 


Am devenit, 

Lumânări ale Durerii, 
aprinse pe altarul Deşertăciunii, 
la care ne îngenunchează Destinul, 
rupându-şi şi ultima fărâmă de Libertate, 
din trupul Cuvântului Făgăduinţei, 
la umbra căruia ar fi trebuit, 
să crească Pomul Cunoaşterii, 

Păcatelor noastre Originare, 
lăsat să se usuce 
în deşertul fără margini, 
al Catedralelor Vanităţii şi Orgoliului, 
unei Ierarhii a Sfinţilor, 
unor Iluzii ale Vieţii şi Morţii, 
lipsite de Iubire, 

pe care Dumnezeul Răstignirilor, 
nu a prevăzut-o, 
în reţeta Creaţiei Sale. 

54) întunericul Primordial 


Nu există, 
strălucire mai mare, 
decât acea a întunericului Primordial, 
în care ne regăsim, 
alături, 

de întreaga Divinitate, 

Pace, 

Linişte, 

Forţă şi Profunzime, 
a Luminii Divine, 

Sensul Sacru, 
al propriului Sine, 

care ne va ilumina Cuvântul Facerii, 
aducându-ne Ziua fără de sfârşit, 
a Adevărului Absolut, 
al Nemuririi, 
realizând, 

că oricât de strălucitor ar fi fost, 
Soarele faţă de Ţărâna întrupării, 
orice Zi pe Pământ, 
era luminată, 

doar de întunericul Suferinţei, 
faţă de întunericul Fericirii, 
de dinainte de Timp, 
de aici. 

55) La sânul Suferinţei 


Nu există întuneric Primordial, 
sau Dumnezeu Singur, 
decât dacăCreaţia acestuia, 
a Iluminat greşit, 

Gândul vreunui Cuvânt, 
al Facerii, 
rupând Eternitatea, 
pentru a aduce Iluzia Morţii, 
ce va naşte Iluzia Vieţii, 
la sânul Suferinţei, 
de a despărţi, 

Adevărul Absolut, 
unul şi indivizibil, 
de propriul său Sine, 
Nemurirea. 

56) Să privim detaşaţi 

Rece şi inertă, 
ne învăluie, 

Floarea Zâmbetului, 
din colţul gurii veninoase a Virgulei, 
în care ne scăldam, 

Destinele istovite, 

prin cojile de Vise, 

aruncate cerşetorilor de Gânduri, 

grele şi apăsătoare, 

ale Cimitirelor de Cuvinte, 

în care se zămisleau, 

pe gheaţa Sentimentelor noastre, 

atât de alunecoase, 

Speranţele, 
încât cădeau, 
lovindu-se rău, 
de fiecare dată, 
când ne întâlneam, 
pe faleza Privirilor, 
aplecate spre marea învolburată, 
a nehotărârilor, 
unde încă mai naufragiam, 
doritori să ne atingem Ţărmurile, 
de unde să privim detaşaţi, 

Iluziile Vieţii şi Morţii. 

57) Lacrima Adevărului Absolut 


Eşti atât de sălbatică, 

Iubire, 

încât ai rupt toate lanţurile, 

Cavourilor unor Cuvinte, 
ce vroiau să te răcorească, 
cu morga lor lipsită de respiraţie, 
profundă şi seducătoare, 
pe care ar fi dorit să o schimbe, 
cu aerul tare al înălţimilor tale, 
pe care nu ajung, 
decât atât de puţine, 

Gânduri, 

încât până şi Lacrima Adevărului Absolut, 
a ajuns să se întrebe, 
dacă poate naviga pe tărâmurile tale, 
ca în cele din urmă să te găsească pe tine, 
ascunsă în Sufletul ei, 
de unde n-ai mai ieşit vreodată, 
ştiind că fără ea, 
nu vei putea răzbi, 
prin deşertul fără margini, 
al Iluziilor acestei Lumi. 

58) în Orbitele Zodiilor 


Depresii rănite şi singuratice, 

abia se târăsc, 

spre porţile ferecate, 

ale Bisericilor unor Cuvinte, 

strigând surd, 

la Icoanele Viselor dezrădăcinate, 
din Adevărurile false, 
ale Istoriilor însingurate, 
roase de invidiile Orizonturilor, 
blestemate să se piardă mereu, 
pe străzile pustii ale Ochilor căzuţi, 
în Orbitele Zodiilor, 

Cerului Strigătului orb, 
din Calendarul Dorului etern, 
al Iluziilor Existenţei, 
unui Dumnezeu, 
lipsit de Iubire. 

59) Drept camătă 


Piatra amară a Sufletelor, 
sculptată de cănile de pustiu, 
pe care ni le beau, 
drumurile Destinelor, 

a ajuns să fie vândută de Iluziile Existenţei, 
oricărui poate să peticească cu ea, 

Icoanele Sfinţilor Cămătari, 
ai Promisiunilor, 

de pe Altarele părăsite ale Viselor, 
din ce în ce mai ruinate, 
care s-au dovedit a fi deşarte, 
încât pentru orice Speranţă, 
fie ea cât de amărâtă, 
au ajuns să ne ceară, 
drept camătă, 

Orizonturi întregi, 

de Absurd şi Deşertăciune, 

deşi nu mai aveam cum să le făurim, 

pe care să-şi clădească, 

Viitoarele Biserici ale Cuvintelor, 
Nimănui. 

60) Lacrimă a Fericirii 


Printre petalele, 
de Lotus al Amăgirilor, 
din această Lume, 
am reuşit să recunosc, 
floarea Zâmbetului tău, 

Iubire, 

a întunericului Orbitor, 
înţelept şi Profund, 
al Luminii Divine, 

Lacrimă a Fericirii, 
din care mi-am împletit, 
un colier de Vise, 
pe care să-l aşez, 

la gâtul Stelei Adevărului tău Absolut, 
spre care să-mi îndrept Paşii, 
Amintirilor din Viitorul, 
în care existam împreună, 
ţinându-ne de mâna Destinului, 
Iubirea. 

61) Minciuna şi Falsul 


Atunci când s-a spart, 
Oglinda Sacră a Cunoaşterii, 
Evenimentul Primordial, 
a devenit Dumnezeul, 
întregii Iluzii, 
în cioburile căreia, 
şi-a tăiat venele Timpului, 
eliberându-1 într-o Lume, 
care nu era încă creată, 
şi lăsat să îşi ia Absolut, 
orice formă doreşte, 
chiar şi pe aceea de Adevăr, 
şi iată că astfel s-a născut, 
Minciuna şi Falsul. 

62) Gol de Iubire 


Şoaptele Orizontului, 
cutremură Noaptea, 
cu secretele sale, 

dezvăluite Cimitirelor de Cuvinte, 
ale trupurilor noastre, 

cuprinse de convulsiile Zâmbetelor încremenite, 
ale Deşertăciunii, 
pe care o aşternem, 
pe pleoapele grele şi reci, 
ale Viselor, 
care ne înconjoară, 
cu respiraţiile de gheaţă, 
a Iluziilor Vieţii şi Morţii, 
ce ne-au fost predestinate, 
de către falsul Creator, 
gol de Iubire. 

63) Unde ne vom pierde 


Riduri nebune, 

pierdute prin ospiciile Cuvintelor, 

ne încărunţesc Clipele, 

răpuse de ironiile unui Timp, 

al Neînţelesurilor, 

care ne-au cuprins Privirile, 

pierdute, 

de propriul Destin, 

la zarurile măsluite de către Moarte, 

ale Despărţirii, 

unde ne vom pierde, 

pentru totdeauna, 

pe tejgheaua Deşertăciunii, 

pe noi, 

de noi înşine. 

64) Aşternuturi cât mai călduroase 


Riscuri, 

decăzute din drepturile părinteşti, 
ale Desfrâului, 

din care ne-am făurit Lumea, 
aştemuturilor cât mai călduroase, 
pentru Iluziile Vieţii şi Morţii, 
pe frigul fără asemănare, 
al Cuvintelor îngheţate, 
în care ne sunt obligate, 

Inimile Viselor, 

să-şi scalde trupurile Sentimentelor, 
încremenite, 

printre gratiile Privirilor, 
ce nu pot trece mai departe, 
de propriile orizonturi descompuse, 
ale Gândurilor. 


73 



SORIN CERIN 
- ÎNCEPUT SI SFÂRSIT- 

9 9 

-poeme filosofice- 


65) Reprezintă un nou început 


Atât de singure, 

Urmele Cuvintelor, 
ne leagă Privirile, 
descompuse ale Viitorului, 
de Timpul încremenit, 
care s-a surpat peste noi înşine, 
în Prăpastia fără margini, 
a Iluziilor Vieţii şi Morţii, 
în care ne-a alunecat Destinul, 
căzând fără oprire, 
încât nici o Iluzie a Existenţei, 
nu vrea să-l lase, 
să se lovească, 
de capătul Singurătăţii, 
pe care-şi aşează frunţile, 
Răsăriturile triste, 
ale noilor Zile, 

care sunt atât de neîndemânatice, 
încât niciodată, 
nu ştiu, 

că ele reprezintă, 
un nou început. 

66) Trupurile Neputinţelor 


Zâmbete rupte, 
din Norii Cerului bolnav, 
al Disperării, 

ne stropesc cu Lacrimile Amurgurilor, 
care şi-au pierdut Visele de peste zi, 
încât nu mai pot să ne povestească nimic, 
din Vieţile noastre, 

răstignite pe frunţile pline de sudoare şi riduri, 
ale Viselor, 

pe care le-au încătuşat atât de strâns, 

Iluziile Vieţii şi Morţii, 

încât nu au voie să alerge mai departe, 

de propria lor închisoare, 

care a devenit de când e Lumea, 

Trupurile Neputinţelor noastre. 

67) Agonii reci 


Spune-mi, 

câte Agonii reci de Neputinţe, 
ai reuşit să arunci, 

peste gardurile descompuse de Amintiri, 
ale Orizonturilor nepăsătoare şi tăioase, 
care şi azi mai bat în Inimile Singurătăţii, 
stârnind furtuni de Clipe, 
în fiecare Noapte a Gândurilor abătute, 
care ne încorsetează, 
nesfârşirea ochilor Luminii Divine, 
în care ne pierdeam, 

îmbrăţişând Eternitatea Clipei unei Iubiri, 

a cărei Privire, 

acum, 

ne sfredeleşte adânc, 

Prăpastia Despărţirii, 
pe care a creat-o Hazardul, 
unui Creator al Nimănui, 
în Lacrima din noi. 

68) Din Urmele Amintirilor 


Vise dispărute, 

până şi din Urmele Amintirilor, 
răscolesc drumurile pustii, 
ale Zidurilor de Cuvinte, 
care închid în spatele lor, 

Eternitatea Clipei, 

făcută să reziste pentru Străinul Subconştient, 

al Adevărului Absolut, 

căruia îi este predestint Destinul Libertăţii, 

de a sfida Iluziile Vieţii şi Morţii, 

în care ne înveşmântăm Privirile, 

după ultima modă, 

a unui Dumnezeu, 

indiferent de noi înşine. 

69) Pe asfaltul negru al Morţii 


Mi-am zgâriat Existenţa, 
cu gheara timpului neiertător, 
al Privirii tale, 
pe care am înţeles-o, 
doar atunci, 

când haitele de Zile turbate, 
au sosit să ne sfâşie, 
cu colţii Răsăriturilor însângerate, 
Iubirea, 

care ni s-a prăbuşit, 
pe asfaltul negru al Morţii, 
din noi, 

pe care nu-1 vor mai călca, 
paşii Clipei noastre, 
strigând surd, 
din Lacrima Cuvântului, 
în care ni se înecase, 
până şi Agonia, 
de a rămâne împreună. 

70) Pradă Singurătăţii 


Vorbele goale, 
pozează, 

pentru paginile deocheate ale Destinelor, 
dezvelindu-şi nurii înţelesurilor, 
pe care suntem obligaţi, 
să le adăpostim, 

în palmele muncite de atâtea bătăi, 

ale Inimilor unor Cuvinte, 

pe care nici una dintre Zilele înfumurate, 

ale Plăcerilor, 

nu vor să le primească, 

în Visele lor, 

lăsându-le în cele din urmă, 
pradă Singurătăţii. 

71) întârzie să apară 


Aşteptăm în aglomeraţia de Vise, 
Zâmbetul Iubirii, 
care întârzie să apară, 
şi în gara Ploilor, 

Iluziilor Vieţii şi Morţii noastre, 

chiar dacă, 

fiecare dintre noi, 

ne ţinem Umbrelele Inimilor, 

cât mai strâns, 

la piepturile Speranţelor, 

din ce în ce mai ude, 

de stropii fierbiţi ai Lacrimilor, 

care ni se preling, 

din ochii Cuvintelor, 

care şi-au pierdut, 

Lumina Divină, 
într-un grav accident, 
de Destin. 

72) Nu mai au nimic de spus 


Atunci când Lacrima, 

nu mai are nimic de spus, 

nici Ochii Luminii Divine, 

nu mai pot străluci, 

în Zâmbetele Răsăriturilor, 

care se lasă grele şi apăsătoare, 

peste respiraţiile Cuvintelor, 

strivindu-le, 

cu trupurile lor masive, 

de Vise neîmplinite, 

turnate în cănile de pustiu, 

şi apoi sorbite cu nesaţ, 

de buzele reci şi stafidite, 

ale Speranţelor, 

care nici ele, 

mai au nimic de spus, 

Destinelor. 

73) întunericul Singurătăţii unei umile Virgule 


Mi-am rupt până şi Orizontul, 

în fâşii de Speranţe, 

pe care să le agăţ, 

în pomul vieţii unor Cuvinte, 

pentru a le împodobi, 

cu Visele mele despre Fericire, 

la care n-am mai reuşit, 

pe urmă să mă caţăr, 

atât de sus, 

le atârnasem, 

urcat fiind pe treptele unor Zile, 

care mi-au fost furate, 

de întunericul Singurătăţii, 

unei umile Virgule, 

ce nu reuşise să înţeleagă, 

la ce le mai foloseam, 

odată ce paşii Străinului Subconştient, 

al Adevărului Absolut, 

al Iubirii, 

mă puteau duce, 

oriunde aş fi dorit, 

dacă părăseam Iluziile Vieţii şi Morţii? 

N-am mai ştiut ce să-i răspund, 
Niciodată. 

74) Nu vor mai lăcrima cu sângele Cuvintelor 


Rădăcini de Amintiri, 

scoase din ţărâna întrupărilor noastre, 

spre a fi replantate, 

în paşii reci şi indiferenţi, 

ai altor Răsărituri, 

care nu vor mai lăcrima, 

cu sângele Cuvintelor, 

prelinse, 

pe Inima Iubirii noastre, 
ce bătea ora exactă, 
a Eternităţii Clipei, 
la care ne închinam, 

Privirile, 

Rădăcini de Amintiri, 
ce vor rămâne aruncate, 
undeva într-un capăt, 
de Uitare, 

pe unde vor trece undeva-cândva, 
paşii vreunei Indiferenţe, 

care le va admira fals, 
uscăciunea obrajilor scorojiţi, 
pe care nu-i va mai lua Nimeni vreodată, 
de mână, 

pentru a alerga cu ei, 

către nesfârşirea unui Sărut, 

pe care s-au imprimat chipurile noastre. 

75) Dorul Zilei 


Promisiuni, 

stinse pe altarele Privirilor decăzute, 
în dizgraţiile Destinelor, 
ale unor Nori de Cuvinte, 
apăsători şi indiferenţi, 
ce ne spală paşii Amintirilor, 
hărţuite de un Prezent, 
al Nimănui, 
care s-a aşezat, 
şi la masa Sufletelor noastre, 
lovindu-ne Clipele, 
cu palmele roase, 
de Dorul Zilei, 
când eram împreună. 

76) Ai cărui Paşi 


Resturi de Inimi frânte, 

zac aruncate, 

pe maidanul Amintirilor, 

de la marginea Cimitirelor de Cuvinte, 

care nu mai aveau nimic să ne spună, 

atunci când Răsăriturile au înţeles, 

că pleoapele Zielor au devenit prea grele, 

ca să ne mai privească în Ochii nesfârşitului, 

Iubirea, 

ce şi-a mutat adresa, 
în calendarul altui Prezent, 
ai cărui Paşi, 

nu ne mai pot aduce alături, 

Adevărul Absolut, 
al Străinului Subconştient, 
care până acum ne unea. 

77) Zadarnic zarurile 


Firimituri de Sentimente, 
presărate pe Orgoliile Timpului, 
dau gustul amar specific, 
Lacrimilor unei Amintiri, 
pe care am regăsit-o, 
le ruleta unui Destin, 
încercând să arunce, 
zadarnic, 
zarurile, 

despre care ştia că sunt măsluite, 
ale Iluziilor Vieţii şi Morţii, 
crezând că ne va recâştiga înapoi, 
Iubirea. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de (ilosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 

Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă într-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 

semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 

lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 


91 



SORIN CERIN 
- ÎNCEPUT SI SFÂRSIT- 

9 9 

-poeme filosofice- 


imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 

imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cît 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adine, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 

vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în tennenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 

înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 

„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 

ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii , încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 

„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 

specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ’’ percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 

de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi unne de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 

altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

■ Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 

timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioara" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 

îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor sale(Greşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 

neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 

* Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 

• Dumnezeu şi Destin God and Destiny2014 

* Rătăcire Wandering2013 

• Libertate Freedom2013 

■ Cugetări esenţiale2013 

- Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

* ContemplareContemplation 2012 

■ DeşertăciuneVanity 2011 

* Paradisul şi InfernulParadise and Inferno 2011 

■ PăcatulThe Sin 2011 

» IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

■ InţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 Conţine un număr de 1219 
aforisme. 

* Nemurire 2009 Conţine un număr de 856 aforisme. 

* Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

■ IubireAmourLove 2008 

- Antichrist, fiinţă şi iubire 2007 

Volume de studii filozofice 

■ CoaxialismulThe Coaxialism2007 

■ Moarte, neant aneant viaţă şi Bilderberg Group2007 

- Logica coaxiologică2007 

■ Starea de concepţiune în fenomenologia 
coaxiologică2007 

Volume de poezie fdozofică 

- Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

■ Iluzia Mântuirii- Poeme filosofice Statele Unite ale 
Americii 2018 

- întâmplare Neîntâmplătoare - Poeme filosofice 
Statele Unite ale Americii 2018 

* Singurătatea Nemuririi - Poeme filosofice Statele 
Unite ale Americii 2018 

■ Drame de Companie - Poeme filosofice Statele 
Unite ale Americii 2018 

- Calea spre Absolut - Poeme filosofice Statele Unite 
ale Americii 2018 

- Dumnezeul meu - Poeme filosofice Statele Unite 
ale Americii 2018 

■ Angoase existenţiale- Poeme filosofice Statele 
Unite ale Americii 2 018Existential Anguishes - 
Philosophical poems the United States of 
America 2018 

- Mai Singur - Poeme filosofice Statele Unite ale 
Americii 2018 

- Pe Umerii Lacrimii Unui Timp - Poeme filosofice 
Statele Unite ale Americii 2018 

■ în sălbăticia Sângelui - Poeme filosofice Statele 
Unite ale Americii 2018 

Iluzia Existenţei - Poeme Filosofice (Statele Unite 

ale Americii) 2017The Illusion of Existence: 

Philosophical poems the United States of 

America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2017Objects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

■ Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

» Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

■ Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

- Marea Contemplare Universala - Poeme filosofice ( 
Statele Unite ale Americii) 2016 

■ Bisericile Cuvintelor - Poeme filosofice ( Statele 
Unite ale Americii) 2016 

■ Trafic de carne vie - Poeme filosofice ( Statele 
Unite ale Americii) 2016 

* Vremurile Cuielor Tulburi - Poeme Filosofice ( 
Statele Unite ale Americii) 2016 

- Divinitate - Poeme Filosofice ( Statele Unite ale 
Americii) 2016 

• La Cabinetul Stomatologic - Poeme Filosofice 
(Statele Unite ale Americii) 2016 

■ Qrigami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 

O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 


America 2016 

■ Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

- Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

■ îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

■ Politice Statele Unite ale Americii 2013 

■ Facerea lumii Statele Unite ale Americii 2013 

• Cuvântul Lui Dumnezeu Statele Unite ale 

Americii 2013 

- Alegerea Mântuitorului Statele Unite ale 
Americii 2013 

Volume de poezie de filosof ie a iubirii 

- Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 

Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

■ Adresa unei ceşti de cafea 2013 

■ Memento Mori 2012 

■ Parfum de eternitate 2012 

■ Umbrele Inimilor 2012 

■ Inimă de piatră amară 2012 

■ Legendele sufletului 2012 

■ Adevăr, Amintire, Iubire 2012 

* Eram Marile Noastre Iubiri 2012 

■ Suflete pereche 2011 

■ Templul inimii 2011 

- Poeme de dragoste 2009 

Romane 

- Destin 2003 

■ Trilogia Destiny cu 

volumele PsvchoApocalips a şi Exoclus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite ale 
Americii cu volumele The Divine Light PsychoThe 
Apocalypseş i Exodus2006 

